**Oznámenie o odstránení nezrovnalostí v spoločnom rybárskom poriadku**

Vážení rybári a členovia Slovenského rybárskeho zväzu,

dovoľujeme si vás informovať o odstránení nezrovnalostí v spoločnom rybárskom poriadku a zosúladení s miestnymi rybárskymi poriadku organizačných zložiek SRZ.

Zmeny, opravy a doplnenia sú uvedené Boldom s podčiarknutím, a to nasledovne:

**Na nasledovných rybárskych revíroch MO SRZ Dolný Kubín sa mení lovná miera pstruha dúhového na 27 cm.**

3-2620-1-1 OR Istebné (str. 96), 3-2710-6-1 Orava č. 1a (str. 54), 3-0400-4-1 Bystrička (str. 120), 3-1300-4-1 Istebnianka (str. 123), 3-1360-4-1 Jasenovský potok (str. 123), 3-1910-4-1 Lehotský potok (str. 125), 3-3080-4-1 Pucov potok (str. 125), 3-6130-4-1 Zázrivka (str. 136), 3-6190-4-1 Žaškovský potok (str. 136).

**Na str. 35 sa mení lovná miera:**

***3-1850-1-1 Kysuca č. 3*** *MO SRZ Čadca lovný*

Čiastkové povodie rieky Kysuca od ústia rieky Bystrica v meste Krásno nad Kysucou po ústie potoka Olešnianka. **Lovná miera: pstruh potočný 30 cm.**

**Na str. 41 sa mení popis revíru:**

***3-5600-1-1 VN Prejta - dolná***  MsO SRZ Dubnica nad Váhom

Vodná plocha nádrže (18 ha) pri obci Prejta. V časti nádrže od hrádze Nosického kanála a v lokalite „pri vagóne“ je CHRO - zimovisko rýb vyznačené tabuľami. Zákaz lovu rýb od 31.10. do 15. 3. . **Zákaz vjazdu dvojstopovým vozidlom na pozemky Poľnohospodárskeho družstva Dubnica n/Váhom. Zákaz lovu rýb z mosta!**

**Do Spoločného rybárskeho poriadku pre držiteľov Zvláštnych povolení sa dopĺňajú nasledovné rybárske revíry :**

**1-0010-1-1 Bobrie jazero MO SRZ Gajary kaprový**

**Vodná plocha dvoch jazier - Horné Bobrie jazero (2 ha) v obci Gajary a Dolné Bobrie jazero (2,5ha) v obci Gajary.**

**3-0560-6-4 Čierny Hron č. 1 MO SRZ Podbrezová CHAP lipňový (H)**

**Čiastkové povodie Čierneho Hrona od ústia do Hrona v obci Valaská po ústie potoka Osrblianka v obci Hronec.**

**3-1110-6-4 Hron č. 9a MsO SRZ Banská Bystrica CHAP lipňový (H)**

**Rieka Hron od cestného mosta v Banskej Bystrici - Radvaň po cestný most pri zimnom štadióne v Banskej Bystrici.**

**3-1121-6-4 Hron č.10b MO SRZ Podbrezová CHAP lipňový (H)**

**Čiastkové povodie rieky Hron od cestného mosta na Chvatimechu po ústie potoka Čachovo, pri poľnohospodárskej škole pod Breznom.**

**3-1130-6-4 Hron č.11a MO SRZ Brezno CHAP lipňový (H)**

**Čiastkové povodie rieky Hron od ústia potoka Čachovo pod Breznom po cestný most na autobusovú a vlakovú stanicu v Brezne, vrátane prítoku Lazná.**

**3-2260-4-1 Milošovský potok MO SRZ Čadca lososový - P**

**Milošovský potok od ústia do rieky Čierňanka v miestnej časti Čadca – Podzávoz po pramene a priehradné teleso Milošovského rybníka.**

**3-2290-4-1 Mokráň MO SRZ Nová Baňa lososový - P**

**Mokráň od ústia do Hrona pri obci Rudno nad Hronom po pramene.**

**3-2320-4-1 Moštenický potok č.1 MsO SRZ Banská Bystrica lososový - P**

**Čiastkové povodie Moštenického potoka od ústia do Hrona po sútok s Uhliarskym potokom v obci Moštenica.**

**DOPLNENÝ NOVÝ RYBÁRSKY REVÍR SRZ**

**4-4270-1-1 VN Brzotín MO SRZ Rožňava lovný kaprový**

**Vodná plocha nádrže (1,5 ha) pri obci Brzotín.**

**Na str. 100 upravujeme informáciu o rybárskom revíri:**

 **3-4880-1-1 Veterník – Kremnica – uvedený revír nie je revírom SRZ!**

**Zmeny v rybárskych revíroch na str. od 59 -113:**

***2-1550-1-1 OR Dolnostredské*** (17 ha) MsO SRZ Sereď kaprový

Vodná plocha odstaveného ramena rieky Váh pri obci Dolná Streda. **Lovná miera: lieň 40 cm, amur 70 cm.**

***2-1820-1-1 OR Nedanovce*** MsO SRZ Partizánske kaprový **- LOVNÝ**

 Vodná plocha odstaveného ramena rieky Nitry pri obci Nedanovce.

***2-5590-1-1 Zelená Voda*** MO SRZ Nové Mesto n. Váhom kaprový

Vodná plocha štrkovísk pri obciach Nové Mesto nad Váhom, Trenčianske Bohuslavice. **Lovná miera: amur 70 cm**

***3-4100-1-1 Štrkovisko Dubnička***                        MsO SRZ Dubnica nad Váhom                           kaprový
Vodná plocha štrkoviska (35 ha) pri meste Dubnica nad Váhom. **V časti nádrže od „Capovej záhrady“ po lesík je CHRO - zimovisko rýb vyznačené tabuľami, na ktorých je vyznačená doba v ktorom platí zákaz lovu rýb.**
UPOZORNENIE: V systéme NATURA 2000 bolo štrkovisko zaradené do Chráneného vtáčieho územia Dubnické štrkovisko. Z tohto dôvodu vstup a lov rýb z ostrovov je zakázaný ako aj **zákaz lovu rýb na celom štrkovisku od 15. marca do 31. mája.** Zavážanie a zanášanie návnady a nástrahy sa povoľuje od 1. augusta do 31. decembra.

**Na str. 114-149 sa opravuje popis nasledovných rybárskych revírov:**

***3-0350-4-1 Bystrica*** MsO SRZ Banská Bystrica lososový - P

Potok Bystrica od ústia do rieky Hron po pramene, **vrátane pravostranného prítoku Harmanec od ústia po pramene.**

***3-4380-4-1 Tovarský potok***                MsO SRZ Dubnica nad Váhom pstruhový
Tovarský potok od ústia do Kalná-OR Dúlov po pramene vrátane prítokov **okrem** **Dúbravského a Strošovského potoka.** **Dúbravský a Strošovský potok sú chovné!**

**Na str. 150 – 154 sa vypúšťajú z revírov CHAP nasledovné rybárske revíry:**

2-1820-1-1 OR Nedanovce kaprový MO SRZ Partizánske

2-4671-1-1 VN Drženice kaprový MsO SRZ Levice

3-3750-4-1 Slatina č. 2 pstruhový MsO SRZ Zvolen

**Uvedené revíry sú lovné!**

**Vodné nádrže, ktoré sú v roku 2019 vypustené**

revír č. 2-5110-1-1  VN Osuské (MsO SRZ Senica)

revír č. 2-4540-1-1  VN Brestovec (MsO SRZ Senica)

revír č. 2-4560-1-1  VN Brezová (MsO SRZ Senica)

revír č. 2-5200-1-1  VN Radošovce I.  (MsO SRZ Senica)

**Na str. 25 sa opravuje popis nasledovných rybárskych revírov:**

**2-4410-1-1 Váh č.6**

Čiastkové povodie Váhu od ústia Ratnovského potoka pri obci Sokolovce po priehradné teleso VN Sĺňava a od krajinského mosta v Piešťanoch po hydrocentrálu v Hornej Strede. Vážsky kanál od hydrocentrály v Maduniciach po teleso priehrady VN Sĺňava a od sútoku Váhu a Vážskeho kanála v Piešťanoch po hydrocentrálu v Hornej Strede. **Úsek od dolnej hrany Krajinského mosta v Piešťanoch po sútok s Biskupickým kanálom predstavuje časť revíru s režimom bez privlastnenia si úlovku (CHAP).** V úseku pod haťou VN Sĺňava (vyznačenom tabuľami) je CHRO - platí celoročný zákaz rybolovu. **Lovná miera:** kapor 45 cm, amur 70 cm, lieň 50 cm, zubáč veľkoústy 60 cm, jeseter malý 60 cm, pleskáč vysoký 50 cm, jalec hlavatý 50 cm.